True Colors (שיר של סינדי לאופר)

"True Colors" (בתרגום מילולי מאנגלית: "צבעים אמיתיים", ובמשמעות "הפנים האמיתיות" או "הזהות האמיתית") הוא שיר שנכתב על ידי צמד כותבי השירים האמריקאי בילי סטיינברג וטום קלי. הוא יצא לאור ב־1986 כשיר הנושא והסינגל המוביל מתוך אלבומה הנושא את אותו שם של הזמרת האמריקאית סינדי לאופר. השיר היה להיט ששהה שבועיים בראש מצעד בילבורד הוט 100 והיה הלהיט האחרון של לאופר שהגיע לצמרת המצעד. הוא היה מועמד לפרס גראמי בקטגוריית "ביצוע הפופ הקולי הנשי הטוב ביותר". בילי סטיינברג כתב את השיר במקור על אמו. טום קלי חשב שהשיר יכול להיות אוניברסלי יותר ושינה את הבית הראשון, בהסכמת סטיינברג. הצמד שלח את השיר לזמרת הקנדית אן מארי (אנ'), שוויתרה עליו, והשניים הציעו את השיר ללאופר. העיבוד המקורי של גרסת הדמו ששלחו ללאופר היה בלדת גוספל מבוססת פסנתר בסגנון "Bridge over Troubled Water". סטיינברג סיפר לאתר "Songfacts": ”סינדי לחלוטין ביטלה את המעין עיבוד מסורתי הזה ובאה עם משהו שהיה עוצר נשימה ומוחלט”. שירים אחרים שהשניים כתבו ללאופר כללו את "I Drove All Night" ו־"Unconditional Love". לאופר סיפרה לימים שכאשר היא קיבלה את השיר, הוא היה בסגנון גוספל וקאנטרי שהיא לא התחברה אליו. אז היא ישבה עם הקלידן פיטר ווד, והשניים ניסו לעבד ולנגן את השיר אחרת: אמרנו, 'אולי אנחנו יכולים לנגן את הסוג שלנו של אקורדים. לא אקורדים מלאים, יותר כמו חמישיות פתוחות'. התחלתי לשיר את זה ברכות והוא התחיל לנגן. כששמעתי את הדמו שלנו, קלטתי שהייתה בזה אינטימיות, ואינטימיות הייתה הדבר החשוב ביותר. — סינדי לאופר, 2021 השיר "True Colors" (שכאמור נכתב במקור על אמו של כותב המילים, בילי סטיינברג) היה נטול הקשר מסוים בזמן יציאתו לאור. לאופר הקדישה שיר אחר באלבום הנושא את אותו שם, "Boy Blue", לזכרו של גרגורי נטל, חברהּ הקרוב שמת מאיידס. אומנם מילות "True Colors" עוסקות בקבלה באופן כללי, והיו שפירשו אותו לגבי קבלת נטייתם המינית: לאופר סיפרה שכעשור לאחר יציאת השיר היא קיבלה מיילים רבים ממעריצים שכתבו לה שסבלו התנכרות מבני משפחותיהם ומחבריהם ואף איבדו את עבודתם כשסיפרו על נטייתם המינית, ובשל כך אף חשבו על התאבדות, ושהשיר "הציל את חייהם". ב־2007 יצאה לאופר לסיבוב הופעות שנקרא "True Colors tour" (אנ') ובו דיברה בזכות זכויות זוגות חד מיניים. ב־2008 היא הקימה קרן לעיסוק בנושא: (True Colors United), בהשראת זכרו של גרגורי נטל. הכוראוגרפית האמריקאית פטרישיה בירץ' (אנ') ביימה את הווידאו קליפ של השיר, שהוקרן פעמים רבות בערוץ MTV. בקליפ יושבת לאופר ושרה על במה חשוכה מאחורי תוף. באותו זמן, ילדה עורכת סיור בחוף ים, סיור שמסתיים בצפייה שלה בשתי נשים שותות תה על ספינה. לאופר מופיעה על החוף אוחזת בקונכייה, כשלראשה כיסוי ראש מתוחכם משובץ תכשיטים. אז היא נראית שוכבת על סדין לבן, שאותו מתחיל למשוך גבר ארוך שיער (דייוויד וולף). בהמשך מגיעה הנשיקה המיוחלת בין השניים. לאופר נראית אז הולכת על החוף, לבושה בחצאית עשויה מעיתונים ועוברת ליד כיתת בית ספר. בסוף הקליפ היא נשענת מעל בריכה, בתמונה שמשחזרת את צילום עטיפת האלבום (צילום אותו צילמה אנני ליבוביץ'). הקליפ מסתיים כמו שהתחיל, כשלאופר מתופפת על התוף. הסינגל הגיע למקום הראשון במצעד בילבורד הוט 100 ב־25 באוקטובר 1986, תוך שחלף על פני "Typical Male" של טינה טרנר, שהגיע למקום השני. הסינגל הגיע למקום ה־12 במצעד הסינגלים הבריטי ולמקום השלישי באוסטרליה ובניו זילנד. הסינגל נכלל בקדימון של PBS Kids‏. סינגל 7 אינץ' "True Colors"‏ – 3:45 "Heading for the Moon"‏ — 3:17 סינגל 12 אינץ' אירופאי "True Colors"‏ – 3:45 "Heading for the Moon"‏ — 3:17 "Money Changes Everything" (חי) – 6:04 סינדי לאופר – זמרה, עיבוד, זִמרת רקע פיטר ווד – קלידים, עיבוד ג'ון מק'קורי (אנ') – גיטרות ניל ג'ייסון (אנ') — גיטרה בס ג'ימי ברלור – תכנות מכונת תופים (LinnDrum), כלי הקשה, (Jambox) אנג'לה קלמונס-פטריק – זמרת רקע מידע על היצירה "True Colors" באתר מיוזיק בריינז מילות השיר "True Colors" באתר Genius סרטון השיר "True Colors" באתר יוטיוב Carl Wiser, ריאיון עם בילי סטיינברג, באתר Songfacts, ‏17 ביולי 2004, בדיקה אחרונה ב־20 ביוני 2022 Will Harris, סינדי לאופר, באתר The A.V. Club, ‏26 באוקטובר 2011, בדיקה אחרונה ב־6 במרץ 2022 ‏"True colors" מאת סינדי לאופר – ריאיון עם בילי סטיינברג על השיר, באתר Songfacts, בדיקה אחרונה ב־6 במרץ 2022 Rob Sheffield, ‏Cyndi Lauper on 35 Years of ‘True Colors,’ Pride Anthems, and the Next Crop of Innovators, באתר רולינג סטון, 14 באוקטובר 2021, בדיקה אחרונה ב־7 במרץ 2022 KEATON BELL, ‏Cyndi Lauper Discusses Virtual Benefit Concert and Her Mission to End LGBTQ Youth Homelessness, באתר ווג, 8 בדצמבר 2020, בדיקה אחרונה ב־20 ביוני 2022 סינדי לאופר, ‏"Boy Blue" בביצוע חי ביוקוהמה שביפן, 1991 (בתיאור השיר), באתר יוטיוב, 8 ביוני 2020, בדיקה אחרונה ב־20 ביוני 2022 Patrick Crowley, ‏Cyndi Lauper Talks LGBTQ Activism: ‘If You’ve Got a Big Mouth, You Might As Well Use It for Something Good’, באתר בילבורד, 21 ביוני 2017, בדיקה אחרונה ב־20 ביוני 2022 Richard Burnett, ‏The True Colours Of Cyndi Lauper, באתר curtainsup.tv, ‏14 באפריל 2014, בדיקה אחרונה ב־20 ביוני 2022 Stephen Daw, ‘True Colors’ at 35: How Cyndi Lauper Reimagined Her Career With Her Sophomore Album, באתר בילבורד, 15 באוקטובר 2021, בדיקה אחרונה ב־23 במרץ 2022 ‏PBS Kids - True Colors (Full) (2010 Wfwa Dt2), באתר ghostarchive.org, אורכב מהמקור ב־4 בדצמבר 2021, בדיקה אחרונה ב־6 במרץ 2022 ‏Cyndi Lauper – True Colors (1986, Pitman Pressing, Vinyl), באתר Discogs, בדיקה אחרונה ב־6 במרץ 2022 ‏Cyndi Lauper – True Colors (1986, Vinyl), באתר Discogs, בדיקה אחרונה ב־6 במרץ 2022 (David Kent), Australian Chart Book: 1970-1992, מאוירת, St Ives, N.S.W.: Kent Music Report, 1993, עמ' 173, ISBN 0-646-11917-6 המצעד האוסטרי, באתר austriancharts.at, בדיקה אחרונה ב־6 במרץ 2022 המצעד האירי, שבוע 48, באתר irishcharts.ie, בדיקה אחרונה ב־6 במרץ 2022 היסטוריית סינדי לאופר במצעד בילבורד הוט 100 (יש לבחור בשם המצעד), באתר בילבורד, בדיקה אחרונה ב־6 במרץ 2022 היסטוריית סינדי לאופר במצעד השירים העכשוויים למבוגרים של בילבורד (יש לבחור בשם המצעד), באתר בילבורד, בדיקה אחרונה ב־6 במרץ 2022 מצעד הסינגלים הבריטי – 19 באוקטובר 1986 – 25 באוקטובר 1986, באתר חברת המצעדים הרשמית, בדיקה אחרונה ב־6 במרץ 2022 המצעד הגרמני, באתר offiziellecharts.de, בדיקה אחרונה ב־6 במרץ 2022 המצעד הדרום אפריקאי SA Charts 1965–March 1989, באתר rock.co.za, בדיקה אחרונה ב־6 במרץ 2022 המצעד ההולנדי, שבוע 44, באתר top40.nl, בדיקה אחרונה ב־6 במרץ 2022 ‏Cyndi Lauper - True Colors, באתר ארכיון האינטרנט, אורכב מהמקור ב־28 בנובמבר 2003, בדיקה אחרונה ב־7 במרץ 2022 המצעד הנורווגי, באתר norwegiancharts.com, בדיקה אחרונה ב־6 במרץ 2022 המצעד הניו זילנדי, באתר charts.nz, בדיקה אחרונה ב־6 במרץ 2022 המצעד הבלגי (פלנדריה), באתר www.ultratop.be, בדיקה אחרונה ב־6 במרץ 2022 המצעד הצרפתי, באתר lescharts.com, בדיקה אחרונה ב־6 במרץ 2022 המצעד הקנדי של מגזין RPM, ‏8 בנובמבר 1986, באתר bac-lac.gc.ca, בדיקה אחרונה ב־6 במרץ 2022 מצעד מוזיקה עכשווית למבוגרים הקנדי של מגזין RPM, ‏8 בנובמבר 1986, באתר bac-lac.gc.ca, בדיקה אחרונה ב־6 במרץ 2022 המצעד השווייצרי, באתר swisscharts.com, בדיקה אחרונה ב־6 במרץ 2022 המצעד היפני, באתר בילבורד, בדיקה אחרונה ב־6 במרץ 2022 המצעד האוסטרלי השנתי Kent Music Report No 650 – 29 December 1986 > National Top 100 Singles for 1986, באתר m.imgur.com, בדיקה אחרונה ב־6 במרץ 2022 מצעד בילבורד הוט 100 השנתי –1986 ‏Top 100 Hits of 1986/Top 100 Songs of 1986, באתר musicoutfitters.com, בדיקה אחרונה ב־6 במרץ 2022 מצעד US Cash Box השנתי – 1986 ‏Cash Box Year-End Charts: Top 100 Pop Singles, באתר tropicalglen.com, בדיקה אחרונה ב־6 במרץ 2022 המצעד ההולנדי השנתי Top 100-Jaaroverzicht van 1986, באתר top40.nl, בדיקה אחרונה ב־6 במרץ 2022 המצעד הלועזי השנתי של רשת ג' (1986), באתר pizmonet.co.il, בדיקה אחרונה ב־7 במרץ 2022 המצעד הבלגי (פלנדריה) השנתי Jaaroverzichten 1986, באתר www.ultratop.be, בדיקה אחרונה ב־6 במרץ 2022 הסמכה בארצות הברית, באתר RIAA, בדיקה אחרונה ב־6 במרץ 2022 הסמכה בבריטניה, באתר BPI, בדיקה אחרונה ב־6 במרץ 2022 הסמכה בקנדה, באתר Music Canada, בדיקה אחרונה ב־6 במרץ 2022